אדוארד מורלי

אדוארד מורלי (באנגלית: Edward Williams Morley; 29 בינואר 1838 - 24 בפברואר 1923), כומר ופיזיקאי אמריקאי יליד ניו ג'רזי.

למד במקביל לימודים מתקדמים במדע ובתאולוגיה. בשנת 1868 הוסמך לכמורה. שנה מאוחר יותר מונה לפרופסור לפיזיקה במכללת וסטרן ריזרב באוהיו. בשנת 1906 פרש מן המכללה.

מורלי ערך ניסיונות רבים בגזים שונים, כדי למדוד את הצפיפות ואת המסה האטומית שלהם.
יחד עם אלברט אברהם מייקלסון ערך את "ניסוי האתר" המפורסם כניסוי מייקלסון-מורלי.

מורלי היה הנשיא של החברה האמריקאית לכימיה (משנת 1899). בשנת 1907 הוא קיבל מדליית דייווי מהחברה המלכותית.

ראו גם
 ניסוי מייקלסון-מורלי

קישורים חיצוניים

 
 

פיזיקאים אמריקאים
זוכי מדליית דייווי
זוכי מדליית אליוט קרסון
אמריקאים שנולדו ב-1838
אמריקאים שנפטרו ב-1923